Hypertenzia
Dobrý den,chcem sa opýtať,nemôžemužívať Aulín,nakoľko mi zvyšuje tlak.Zaldiar vie nahradiť  tento liek?Dakujem
Dobrý deň,
ďakujeme za Vašu otázku.
Liek Aulin obsahuje liečivo nimesulid, ktoré patrí medzi nesteroidné protizápalové lieky (NSAID). Nimesulid má protizápalové účinky a zároveň tlmí bolesť a horúčku.
Zaldiar obsahuje dve liečivá utišujúce bolesť, tramadólium-chlorid a paracetamol. Je určený na liečbu strednej až silnej bolesti u dospelých a dospievajúcich starších ako 12 rokov. Ani jedno z uvedených liečiv však nepôsobí protizápalovo.
Vzhľadom na to, že obidva lieky sú viazané na lekársky predpis, o tom, či je vhodné nahradiť liečbu liekom Aulin za Zaldiar, musí rozhodnúť ošetrujúci lekár, ktorému je známy Váš zdravotný stav a dôvod, pre ktorý je potrebná liečba liekom Aulin.
Prajem pekný zvyšok dňa.
S pozdravom
PharmDr. Veronika Kiabová